Израилын батлан хамгаалах хүчин

Израилын Батлан Хамгаалах хүчин (еврей. צְבָא הַהֲגָנָה לְיִשְׂרָאֵל) эсвэл товчоор ЦАХАЛ (еврей. ‏צה"ל‏‎ — Ца́халь / Ца́аль) нь Израил улсын Зэвсэгт  хүчин юм. ЦАХАЛ нь хуурай замын цэрэг, нисэх хүчин, тэнгисийн цэргийн хүчинээс бүрдэнэ. ЦАХАЛ-ыг Израилийн Батлан хамгаалахын сайдын харьяа Жанжин штабын даргаар 2025 оны 3-р сараас Эяль Замир; Дэслэгч генерал Авив Кочави 2019 оны 1-р сарын 15-наас хойш Тамгын газрын даргаар ажиллаж байна.

Израилийн түр Засгийн газрын тэргүүн Давид Бен-Гурионы 1948 оны 5-р сарын 26-ны өдрийн тушаалаар Израилийн Батлан хамгаалах хүчнийг цэрэгжсэн Хагана болон Иргун, Лехи гэсэн зэвсэгт бүлэглэлүүдийг нэгтгэн хугацаат цэргийн алба болгон албан ёсоор байгуулсан.

Израилийн Батлан хамгаалах арми нь эмэгтэйчүүдийг цэргийн албад татдаг гэдгээрээ онцлог юм. ЦАХАЛ нь Израилийн нийгэмд улс орны эдийн засаг, соёл урлаг, улс төрийн үйл ажиллагаанд нөлөөлж буй хамгийн нэр хүндтэй байгууллагуудын нэг юм. 1965 онд Израилийн Батлан хамгаалах хүчнийг боловсролын салбарт оруулсан хувь нэмрийг нь үнэлж шагнажээ. 

Хуулиар бол давхар иргэншилтэй болон өөр улсад оршин суудаг хүмүүсийг оролцуулан Израилийн бүх иргэд, мөн тус улсад байнга оршин суудаг бүх хүмүүс 18 нас хүрээд Израилийн Армид алба хаах үүрэгтэй. 2021 оны байдлаар эрэгтэйчүүдийн заавал алба хаах хугацаа 30 сар, эмэгтэйчүүдийн хувьд 24 сар (хоёр жил) байна. Энэ хууль нь Израилийн бүх иргэдэд хамаарах боловч араб, бедуинчүүдэд хамаарахгүй.